জাতীয় সংসদ ভবনের দক্ষিণ পাশের সীমানা প্রাচীর ঘেঁষে মানিক মিয়া অ্যাভেনিউতে গেলে  আর শহরের কাটখোট্টা ভাব চোখে পড়বে না। মনে হবে কোনো গুলবাগিচায় এসে পড়েছেন। ফলে ফুলে টইটুম্বর সুশোভিত এক রাজ্য যেন। এখানেই চলছে এগার দিনব্যাপী বৈশাখী বৃক্ষ ও বাগান মেলা। আগামীকাল রবিবার মেলার শেষ দিন। বাংলাদেশ প্ল্যান্ট নার্সারিমেন সোসাইটি (বিএনএস), ঢাকা মেট্রোপলিট শাখা এই মেলার আয়োজন করেছে। মেলার মিডিয়া পার্টনার দৈনিক ইত্তেফাক, এটিএন বাংলা ও রেডিও টুডে। মেলায় অংশ নিয়েছে প্রায় ১৯টি নার্সারি।